Er með nýjann ( gamlann ) garð sem ég ætla að taka algjörlega í gegn . Gera beð , palla og fleira . Á töluvert mikið af gróðri sem fylgdi mér hingað . Það er ekki hægt að segja að þessi garður hafi verið í órækt en ............. Aðalplönturnar eru sóleyjar og fíflar en þeim fer fækkandi einnig er töluvert af mosa en lítið af grasi . Í fyrra klippti ég niður rifsberja og stikkilsberjarunna . Það voru 7 rifsber og aðeins fleiri stikkilsber á runnunum . Úr sér vaxnir berjarunnar fengu nýja merkingu við að klippa þá niður . Lengstu greinarnar voru frá 2 til 3m langar með laufblöðum fremst á greinunum . Áður en regntímabilið byrjaði þá var hreinsað aðeins til og kurlað . Man ekki hvað voru margir pokar af illgresi og kurli voru fylltir í fyrstu atrennu . Bærinn sá um að taka illgresispokana , síðan þá hafa bæst við 11 pokar og eiga eftir að vera fleiri . Létum klippa niður 2 háar aspir , gullregn og neðan af 3 stk af hegg og 1 reynitré um 2 m til að auka birtu í garðinn . Sé eftir því að hafa látið þá taka helming af greinunum , hefði viljað kurla þær líka . Get sosum ekkert kvartað er búin að kurla í 24 poka : D Var mjög ánægð með sjálfa mig í gær , var 11 tíma úti í garði . Afrekaði samt ekki að klára sérstaklega stórt svæði ca 5fm . Var að stinga upp torf og hreinsa moldina úr því . Hef notið þess að leika mér og slaka á úti undanfarna daga þegar það hefur verið þurrt . Prófaði að vera úti um daginn í rokinu sem kom . Mæli með þvi að vera úti að leika sér í roki , virkilega hressandi . Létum klippa niður 2 háar aspir , gullregn og neðan af ca 1.5 - 2m af þremur stk af hegg og svo af reynitré . Öll voru klippt til að losna við skugga frá þeim , get þá nýtt þann hluta af garðinum undir annað . Þar sem ég er í hópi óvina aspa í heimilisgörðum þá þurfti ekki einu sinni að spá í þær . Fyrsta verkið á bak við hús var að fletta upp jarðvegsdúk sem var undir kurli og sóleyjum . Undir honum voru komnar mikið af rótum á yfirborðið . Náði að rífa upp allar r´tur sem ég fann . Sumar þeirra voru orðnar töluvert langar , 1 asparrót sem ég náði að rífa upp í heilli lengju var 21.30m + svo 1 - 2m að stofni . Fletti svo torf sem var á svæðinu sem upphækkunarbeðið á að vera . Það verður nýtt í botninn íupphækkunarbeðunum . Létum kurla 5 gamla og 2 nýja aspastubba og þetta er afraksturinn . Fínasta efni í moltu , ætla meðal annars að blanda þessu við grasið . Það hefur ekki allur gróður lifað af veturinn í fötum og kössum eða eru vonandi bara seinar að koma upp . Veit um sumar tegundir sem hafa ekki lifað af og sem ég vona að eigi eftir að koma upp . Hef þá góða ástæðu til að safna fleiri tegundum . Var um daginn að pæla í hvernig sláttuvél við ættum að kaupa miðað við hve grasflötin ætti að vera stór og líka höfðu verið pælingar hvernig pallurinn ætti að vera . Hefði betur sleppt því . Búið að kaupa sláttuvélina , ekki alveg búið að ákveða pallinn en pælingar um að fá gróðurhús kom upp . Meira að segja hvar það ætti að vera . En það verður að bíða alla vega til næsta árs . Það er spennandi að fylgjast með framkvæmdunum hjá þér kona . Bara allt að gerast . Það hefur slatti af plöntum drepist í uppeldisreitum hjá mér . Skammast mín fyrir að segja það , en ég er eiginlega fegin , ég sé ekki fyrir endann á útplöntunum . Vona að ég fái hjálp við það í sumar . Það er æðislegt að hafa gróðurhús Kidda , passaðu bara að hafa það nógu stórt . Ef þú átt afgang af roðalyfjurtinni , hafðu mig þá í huga . Það er búið að vera alveg frábært garðvinnuveður þessa viku . Var eiginlega alveg nauðsynlegt að fá rigningu , bæði fyrir garðinn og mig : ) Það drapst líka mikið hjá mér , þetta var ferlega erfiður vetur fyrir gróðurinn . Þetta er mjög fínt kurl . Hlakka til að fylgast með framvindunni . : ) Komin 31. ágúst og lítið búið að ske hérna síðan í vor . Nema að það er búið að steypa stoðir öðru megin á lóðarmörkum og minn elskulegi maður mokaði og slétti úr parti bak við bílskúrinn . Felldum líka 2 stk af hegg og 1 stk reynitré . Ætlum að gera skúr upp við bílskúrsvegginn til að geyma öll verkfæri og annað tengt garðverkum . Það eru skjólveggir á báðum lóðarmörkum og engin stoð var steypt niður . Bíð enn eftir gröfu til að koma og rífa upp asparætur í öðru horninu og er enn í baráttu við helv. hóffífilinn í hinum hlutanum : ( Hef verið dugleg að úða roundupinu á alla sem koma upp . Þori ekkert að hreyfa við jarðveginum þar , einn daginn taldi ég 43 sem voru komnir upp en eru núna yfirleitt í kring um 10 . Svo að vonandi er roundupið að gera eitthvað gagn . Allar plöntur enn í fötum eða kössum og ætli þær verði ekki þar til næsta sumars . Það verður aldeilis frábært þegar þú verður búin að ráða niðurlögum hóffífilsins . Það er ekki skemmtileg barátta . Það getur heldur betur tekið á þolinmæðina þegar það eru svona flöskuhálsar sem hindra mann í að komast í gang . Þú hefur alla mína samúð . Það tekur á að byrja svona upp á nýtt . Vona að plönturnar hafi það sem best í vetur . Gott að heyra frá þér Kidda min . Vona að þú sert að ná þér . Þú bara reynir að taka það eins rólega og þú getur og fínt að betri helmingurinn er duglegur að hjálpa til . Ég tók fyrir þig græðling af rauða hnoðranum ( sedum novem ) sem ég er með hér í sveitinni . Held að það séu komnar rætur . Vona að þú fáir gröfu fyrir veturinn svo , að þú getir byrjað af krafti næsta vor . Jæja , loksins eitthvað jákvætt að frétta úr mínum garði . Veit ekki hvað fór mikið af efni en það mun alla vega koma slatti af efni í staðinn . Núna er bara Geitaskegg og Sýrena eftir af upprunalega gróðrinum ásamt smá bletti af grasi þar sem pallurinn á að koma . Þetta græna svæði sem sést á fyrri myndunum var aðallega fíflar , mosi , smá gras og hellingur af rótarskotum . Lét taka aðeins meira en ég ætlaði fyrst að láta taka en er mjög sátt við að hafa gert það .